Drilus

Drilus er en slekt av biller der larvene er rovdyr som angriper skallbærende snegler. Hunnene hos disse billene ser ut som larver hele livet, såkalte larviforme hunner. De mangler helt vinger, fasettøyne og andre voksen-karakterer. Hannene ser ut som mer normale biller, med dekkvinger, fasettøyne og lange, kamformede antenner.


== Utseende ==
Små til middelsstore (3-30 mm) biller, kjønnene svært ulike.
Hannene er avlange biller med lange, sagtakkede eller kamformede antenner. Hodet er bredt og kort, synlig sett ovenfra (det vil si, det dekkes ikke av brystskjoldet). Pannen er nokså flat. Fasettøyne er små og utstående.  Antennene har 10-11 ledd og er festet under pannen like ved fasettøynene. De ganske lange, sagtakkede eller kamformede. Brystskjoldet (pronotum) er mer eller mindre firkantet med tydelig avsatte sidekanter. Dekkvingene er nokså myke og spriker gjerne noe i den bakerste halvdelen. De er dekket av fine, utstående hår. Beina er slanke. Alle føtter har fem ledd.
Hunnene er tykke, larveaktige, med korte bein og korte, trådformede antenner. Det er ikke noe tydelig skille mellom bryst- og bakkroppsledd bortsett fra at de førstnevnte har bein. Vinger mangler helt. Denne typen hunner blir kalt larviforme hunner og finnes hos flere av familiene i gruppen Cantharoidea.


== Levevis ==
Voksne hanner kan ofte finnes på blomster eller i vegetasjonen. Hunnene lever på bakken, beveger seg lite og kan finnes under steiner eller i tomme sneglehus. Trolig bruker de feromoner til å lokke til seg de aktive hannene. Larvene er rovdyr som lever av skallbærende snegler. De dreper sneglen med et giftig bitt, skiller ut fordøyelsesenzymer og suger så i seg den delvis oppløste sneglen. De kan bore seg gjennom sneglehuset om det trengs. Noen arter i denne familien er viktige rovdyr på snegler og kan være nyttige ved at de holder bestandene av potensielt skadelige snegler i sjakk. Den norske arten er ganske sjelden.


== Utbredelse ==
Slekten har sin hovedutbredelse i Middelhavsområdet, men to av artene er utbredt nord til Skandinavia og én forekommer også i Norge.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien skjellsmellere, Agrypninae
Stammen sneglerovbiller, Drilini
Slekten Drilus Olivier, 1790 – Europa, Afrika og Asia
Drilus amabilis Schaufuss, 1867
Drilus atripennis Pic, 1934
Drilus attenuatus Pic, 1914
Drilus badius Kobieluszova & Kundrata, 2015 
Drilus basilewskyi Wittmer, 1962
Drilus bicolor Schaufuss, 1867
Drilus bleusei (Olivier, 1913)
Drilus concolor Ahrens, 1812 – eneste art funnet i Norge
Drilus creticus Pic, 1905
Drilus distincticollis Pic, 1907
Drilus flavescens Olivier, 1790 – kjent fra Sverige
Drilus frontalis Schaufuss, 1867
Drilus fulvicollis Audouin, 1824
Drilus fulvicornis Kiesenwetter, 1859
Drilus fulvitarsis Baudi di Selve, 1871
Drilus funebris Reitter, 1894
Drilus huijbregtsi Kobieluszova & Kundrata, 2015
Drilus humeralis Pic, 1931
Drilus iljini Barovskij, 1922
Drilus impressiceps Pic, 1913
Drilus iranicus Wittmer, 1967
Drilus kandyanus Bourgeois, 1903
Drilus latithorax Pic, 1902
Drilus longulus Kiesenwetter, 1859
Drilus mauritanicus Lucas, 1842
Drilus mertliki Kobieluszova & Kundrata, 2015
Drilus novoathonius Sumakow, 1903
Drilus obscuricornis Pic, 1899
Drilus posticus Schaufuss, 1867
Drilus ramosus Fairmaire, 1883
Drilus rectus Schaufuss, 1867
Drilus robustus Kobieluszova & Kundrata, 2015
Drilus rufipes (Baudi, 1871)
Drilus sanliurfensis Kobieluszova & Kundrata, 2015
Drilus schwarzi Reitter, 1891
Drilus striatus Pic, 1929
Drilus testaceipennis Pic, 1918
Drilus teunisseni Kobieluszova & Kundrata, 2015
Drilus turcicus Kobieluszova & Kundrata, 2015


== Referanser ==


== Litteratur ==
Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. Side 15. (344 sider) ISBN 8712166936
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.


== Eksterne lenker ==
(en) Drilus i Encyclopedia of Life 
(en) Drilus i Global Biodiversity Information Facility 
(no) Drilus hos Artsdatabanken 
(sv) Drilus hos Dyntaxa 
(en) Drilus hos Fauna Europaea 
(en) Drilus hos NCBI 
(en) Kategori:Drilus – bilder, video eller lyd på Wikimedia Commons 
Drilus – detaljert informasjon på Wikispecies 
Bilder:
Drilus flavescens, hann Arkivert 27. november 2010 hos Wayback Machine.
Drilus concolor, hunn